
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

432. Μετονομασία οονοΊκισμού της Κοινότητας Διρφι : άς 

του Νομού Αχαΐας.■.1 

433. .Μετατροπή ·τής υπηρεσίας του- Ι.Κ.Α;. «3ο. Θεραπευ¬ 

τήριο ΙΚΑ Αθηνών» σε Νομικό Πρόσωπα Δημοσίου 
Δικαίου και υπαγωγή του στις διατάξεις του-Ν.Δ. 
2392/53 και του Νόμου 1397/83. 2 

434. Τροποποίηση και συμπλήρωση διατάξεων του Β.Δ/τος 

385/1971.3. 

435. Ίδρυση Παιδαγωγικού Τμήματος Οικιακής Οικονο¬ 
μίας στο Πανεπιστήμιο Αθηνών.4 

436. Κατάτμηση του . Τμήματος Ο'ικονομικών Επιστημών 

και Διοίκησης Επιχειρήσεων της' Ανώτατης Βιομη¬ 
χανικής Σχολής Θεσσαλον ίκης.5 

ΑΠΟΦΑΣΕΙΣ 

Χρηματοδότηση οινοποιητικίών επιχειρήσεων για αγορά 
σταφυλιών και κάλυψη λοιπών παραγωγικών δαπανών. 6 

Πιστωτικά μέτρα για την απορρόφηση εγχώριου βαμβακιού. 7 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡ Ιθ. 432 

Μετονομασία συνοικισμού της Κοινότητας Δροσιάς του 
Νομού Αχαΐας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις της παρ. 1 του.άρθρου 11 του δημοτικού 
και κοινοτικού κώδικα Ν. 1063/1980 (ΦΕΚ 168/24.7.1980 
τεύχος Α'.·), όπως αντικαταστάθηκαν με τις διατάξεις της 
παρ. 4 του άρθρου 1 του Ν. 1270/1982 (ΦΕΚ 93/10.8. 
1982 τεύχος Α'.) ως και του άρθρου 215 του ίδιου κώδικα. 

2. Την πρόταση του κοινοτικού συμβουλίου Δροσιάς του 
Νομού Αχαΐας που εκφράστηκε με την 59/15.11.1983 από¬ 
φαση 4 αυτού. 

3. Τη σύμφουνη γνώμη του Συμβουλίου Τοπωνυμιών του 
Υπουργείου Εσωτερικών που εκφράστηκε κατά τη συνε¬ 
δρίαση αυτού της 11.7.1984. 


4. Την 644 της 13ης Σεπτεμβρίου 1984 γνωμοδότηση 
του Συμβουλίου της Επικράτειας, με πρόταση του Υπουργού 
Εσωτερικών και Δημόσιας Τάξης, αποφασίζουμε : 

Άρθρο μόνο. 

Ο συνοικισμός Αγραπιδέαι της Κοινότητας Δροσιάς της 
Επαρχίας Πατρών του Νομού Αχαΐας μετονομάζεται σε 
«Κάτω Δροσιά,η». · 

Στον Υπουργό Εσωτερικών και Δημόσιας Τάξης αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 28 Αυγούστου 1985 

υ ΠΡΟΕΔΡΟΣ ΤΗΣ-ΔΗΜϋΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΥΠΟΥΡΓΟΣ ΕΣΩΤΕΡΙΚΩΝ ΚΑΙ ΔΗΜΟΣΙΑΣ ΤΑΣΗΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 433 

Μετατροπή της υπηρεσίας του Ι.Κ.Α. «3ο Θεραπευτήριο 

Ι.Κ.Α,. Αθηνών» σε Νομικό Πρόσωπο Δημοσίου Δικαίου 

και υπαγωγή του στις διατάξει: του Ν.Δ. 2592/53 και του 
' Νόμου 1397/83. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις της παραγρ. 2 του άρθρου 6 του Νόμου 
1397/83 «Εθνικό Σύστημα Υγείας». 

2. Την 131/12/4.4.1985 απόφαση του Διοικητικού Συμ¬ 
βουλίου του Ι.Κ.Α.. 

3. Την 621/10.7.1985 γνωμοδότηση του Συμβουλίου 
Επικράτειας, με πρόταση του Υπουργού Υγείας, Πρόνοιας 
και Κοινωνικών Ασφαλίσεων, αποφασίζουμε : 

Άρθρο Μόνο. 

Γο 3ο Θεραπευτήριο Ι.Κ.Α. Αθηνών, το οποίο συστήθηκε 
ως Υπηρεσία του Ι.Κ.Α. με την 290732/11.7.1977 από¬ 
φαση του Διοικητή του Ι.Κ.Α.. και η οποία εγκρίθηκε με την 
υπ' αριθ. Β8 Φ21/21/3293/36.7.77 απόφαση του Υφυπουρ¬ 
γού Κοινωνικών Υπηρεσιών, μετατρέπεται σε Νομικό Πρό¬ 
σωπο Δημοσίου Δικαίου και υπάγεται στις διατάξεις του 
Ν.Δ. 2592/53 «περί οργανώσεως της Ιατρικής Αντιλήψεως», 
όπως συμπληρώθηκε και τροποποιήθηκε μεταγενέστερα και 
στις διατάξεις του Νόμου 1.397/83 «Εθνικό Σύστημα Υ¬ 
γείας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


Στον ΐπουργό Τγείας, Πρόνοιας και Κοινωνικών Ασφα¬ 
λίσεων αναθέτουμε τη δημοσίευση και εκτέλεση του παρόν¬ 
τος διατάγματος. 

Αθήνα, 28 Αυγούστου 1985 ' 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

ΓΕΩΡΓΙΟΣ ΓΕΝΝΗΜΑΤΑ! 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 434 

Τροποποίηση και συμπλήρωση διατάξεων του Β. Δ/τος 

385/1971. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α. Τις διατάξεις των άρθρων 108-121 του Αστικού Κώ¬ 
δικα. 

β. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/26.7.85 τ.Α'). 

γ. Την αριθ. 95/946/23.1.1985 απόφαση του Διοικητι¬ 
κού Συμβουλίου του Κοινωνικού Κέντρου Οικογένειας και 
Νεότητας (Κ.Κ.Ο.Ν.), με πρόταση του Τπουργού Τγείας, 
Πρόνοιας και Κοινωνικών Ασφαλίσεων, αποφασίζουμε : 

Άρθρο 1. 

Το άρθρο 11 του Β. Δ/τος 385/71 «περί τροποποιήσεως- 
και συμπληρώσεως του αρ. 289/1970 Β. Δ/τος «περί μετο- 
νομασίας του Εθνικού Ιδρύματος Εργαζομένου Παιδιού εις 
Κοινωνικό Κέντρο Οικογένειας και Νεότητος, τροποποιή- 
σεως, συμπληρώσεως και κωδικοποιήσεως των διεπουσών 
τούτο διατάξεων» (ΦΕΚ 115/1971 τ.Α') αντικαθίσταται 
ως ακολούθως : ", 

Άρθρο 11.' 

Διάρθρωση υπηρεσιών. 

«Το Κοινωνικό Κέντρο Οικογένειας και Νεότητος συγκρο¬ 
τείται από τις παρακάτω υπηρεσίες», 
α) Διευθυντής 
β) Τμήμα προγραμμάτων 
γ) Τμήμα Διοικητικού - Λογιστικού 
δ) Γρομματεία. 1. 

Άρθρο 2. 

Στο Β. Δ/γμα 385/71 προστίθενται τα ακόλουθα άρθρα : 

Άρθρο 12. 

Τακτικοί υπάλληλοι. 

1. Οι θέσεις των τακτικών υπαλλήλων διακρίνονται κατά 
Κλάδους ως εξής : 

α) Κλάδος ΑΤ 1 Διοικητικός - Λογιστικός 

β) Κλάδος ΑΤ 2 Μηχανικών. 

γ) Κλάδος ΑΡ Διοικητικός - Λογιστικός 

δ) Κλάδος ΜΕ 1 Διοικητικός - Λογιστικός 

ε) Κλάδος ΜΕ 2 Δακτυλογράφων 

στ) Κλάδος ΜΕ 3 Συντηρητού - Ηλεκτρολόγου 

ζ) Κλάδος ΜΕ 4 Οδηγού Αυτοκινήτου 

η) Κλάδος ΜΕ 5 Εργατοτεχνίτου 

θ) Κλάδος ΣΕ 1 Κηπουρών 

ι) Κλάδος ΣΕ 2 Μαγείρου 

ια) Κλάδος ΣΕ 3 Φυλάκων Εξοχών 

ιβ) Κλάδος ΣΕ 4 Κλητήρων 

ιγ) Κλάδος ΣΕ 5 Καθαριστού. 

Άρθρο 13. 

Κλάδος ΑΤ 1. 

Διοικητικός - Λογιστικός. 

1. Ο Κλάδος ΑΤ 1 Διοικητικός Λογιστικός περιλαμβά¬ 
νει επτά (7) θέσεις που διακρίνονται κατά βαθμούς ως ακο¬ 
λούθως : 


α) Μία (1) θέση-με βαθμούς 3ο-2ο 

β) Δύο (2) θέσεις με βαθμούς 5ο-4ο 

γ) Τέσσερις (4) θέσεις με βαθμούς 8ο-6ο. 

2. Προσόντα διορισμού ορίζονται: Πτυχίόν Νομικής Σχο¬ 
λής ή Σχολής Πολιτικούν και οικονομικών Επιστημών ημε¬ 
δαπού Πανεπιστημίου ή της Ανωτάτης Σχολής Οικονομικών 
και Εμπορικών Επιστημών ή της Παντείου Ανωτάτης Σχο¬ 
λής Πολιτικών Επιστημών ή Ανωτάτης Βιομηχανικής Σχο¬ 
λής ή ισότιμο πτυχίο Σχολής της αλλοδαπής. 

3. Κατά την πρώτη εφαρμογή του παρόντος η μία (1) 
θέση 5ου-4ου βαθμών λοζίζεται κενή στον εισαγωγικό βαθμό. 

Άρθρο 14. 

Κλάδος ΑΤ 2 Μηχανικών. 

1. Ο Κλάδος ΑΤ 2 Μηχανικών περιλαμβάνει δύο (2) 
θέσεις με βαθμούς 6ο-4ο, από τις οποίες μία (1) θέση είναι 
Αρχιτέκτονος - Μηχανικού και μία (1) θέση είναι Πολιτι¬ 
κού Μηχανικού. 

2. Προσόντα διορισμού ορίζονται: Δίπλωμα Ανωτάτης 
Σχολής του Εθνικού Μετσοβίου Πολυτεχνείου (ΕΜΠ) ή 
Πολυτεχνικής Σχολής Πανεπιστημίου της ημεδαπής ή ισό¬ 
τιμο δίπλοψα Σχολής της αλλοδαπής και άδεια ασκήσεως 
επαγγέλματος. 

Άρθρο 15. 

Κλάδος ΑΡ Διοικητικού - Λογιστικού.. 

1. 0 Κλάδος ΑΡ Διοικητικός - Λογιστικός περιλαμβά¬ 
νει μία (1) θέση με βαθμούς 9ο-4ο. 

2. Προσόντα διορισμού ορίζονται Πτυχίο ΔιοίκησηςΈπι- 
χειρήσεων Τεχνολογικών Εκπαιδευτικών Ιδρυμάτων (ΤΕΙ) 
ή ισότιμης Σχολής. 

Άρθρο 16. 

Κλάδος ΜΕ1 Διοικητικός - Λογιστικός. 

1. 0 Κλάδος ΜΕ1 Διοικητικός - Λογιστικός περιλαμβά¬ 
νει δεκατέσσερις (14) θέσεις με βαθμούς 10ο-6ο από τις 
οποίες οκτώ (8) θέσεις διαχειριστών Εξοχών. 

2. Προσόντα διορισμού ορίζονται : απολυτήριο ν\.υκείου 
ή εξαταξίου Γυμνασίου ή άλλου ισότιμου Σχολείου./ 

Άρθρο 17. 

Κλάδος ΜΕ 2 Δακτυλογράφων. · . 

1. 0 Κλάδος ΜΕ2 Δακτυλογράφων περιλαμβάνει δύο (2) 
θέσεις με βαθμό 10ο-6ο. 

2. Προσόντα διορισμού ορίζονται : απολυτήριο Λυκείου 
ή εξαταξίου Γυμνασίου και γνώση δακτυλογραφίας αποδει- 
κνυομένης κατάλληλα. 

Άρθρο 18. 

Κλάδος ΜΕ3 Συντηρητού - Ηλεκτρολόγου. 

1. 0 Κλάδος ΜΕ3 Συντηρητού - Ηλεκτρολόγου περιλαμ¬ 
βάνει μία (1) θέση με βαθμούς 10ο-6ο. . 

2. Προσόντα διορισμού ορίζονται : Πτυχίο επαγγελματι¬ 
κής Σχολής Ηλεκτρολόγων και σχετική εμπειρία απο- 
δεικνυομένη κατάλληλα. 

Άρθρο 19. 

Κλάδος ΜΕ4 Οδηγού Αυτοκινήτου. 

1. Ο Κλάδος ΜΕ4 Οδηγού Αυτοκινήτου περιλαμβάνει 
μία (1) θέση με βαθμούς 10ο-6ο. 

2. Προσόντα διορισμού ορίζονται: Απολυτήριο Δημοτικού 
Σχολείου και επαγγελματική άδεια οδηγήσεως αυτοκινή¬ 
του. 

Άρθρο 20. ι 

Κλάδος ΜΕ5 Εργατοτεχνίτου. 

1. Ο Κλάδος ΜΕ4 Εργατοτεχνίτου περιλαμβάνει μίά (1) 

θέση με βαθμούς 10ο-6ο. 1 ' /' · - Τ < 

2. Προσόντα διορισμού ορίζονται : Απολυτήριο Σχολείου 
και σχετική εμπειρία σε θέματα τεχνικά. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 

Άρθρο 21. 

Κλάδος ΣΕ1 Κηπουρών, ΣΕ2 Μαγείρου. 

1. Ο Κλάδος ΣΕ 1 Κηπουρών περιλαμβάνει δύο (2) θέ¬ 
σεις, ο Κλάδος ΣΕ 2 Μαγείρου περιλαμβάνει μία (1) θέση 
με βαθμούς 11ο-7ο. 

2. Προσόντα διορισμού ορίζονται : Απολυτήριο Δημοτι¬ 
κού Σχολείου και αποδεδειγμένες γνώσεις κηπουρικής για τον 
Κλάδο ΣΕ1 Κηπουρών και Μαγειρικής για τον Κλάδο ΣΕ 2 
Μαγείρου. 

Άρθρο 22. 

Κλάδος ΣίΕ 3 Φυλάκων Εξοχών, ΣΕ 4 Κλητήρα 
και ΣΕ 5 Κα·3αριστού. 

. 1. Ο Κλάδος ΣΕ 5 Φυλάκων Εξοχών περιλαμβάνει εί¬ 
κοσι επτά (27) θέσεις, ο Κλάδος ΣΕ 4 Κλητήρα μία (1) 
θέση και ο Κλάδος ΣΕ 5 Καθαριστού μία (1) θέση με βαθ¬ 
μούς 12ο-7ο. 

2. Προσόντα διορισμού : Απολυτήριο Δημοτικού Σχο¬ 
λείου. 

Άρθρο 23. 

Προσωρινές θέσεις. 

α) Μία (1) θέση του Κλάδου ΜΕ 1 Διοικητικού - Λο¬ 
γιστικού με βαθμό 3ο (γραφέως). 

β) Τέσσερις (4) θέσεις του Κλάδου ΣΕ Καθαριστριών 
με βαθμούς 12ο-7ο. 

γ) Μία (1) θέση του Κλάδου ΣΕ Κλητήρων.- Αρχείο - 
θετών με βαθμούς 11ο-7ο. 

δ) Μία (1) θέση του κλάδου· ΣΕ Μαγείρων με βαθμούς 
Γ1ο-7ο. 

Οι παραπάνω θέσρις προσωπικού καταργούνται αυτοδί¬ 
καια με την κατά οποιοδήποτε τρόπο κένωσή τους, από τους 
υπαλλήλους που τις κατείχαν κατά την 1.5.1985. 

Άρθρο 24. 

Αποδοχές προσοοπικού. 

1. Στο προσωπικό που προβλέπεται από τα άρθρα 13 έως 
23 και υπηρετεί, 'μέ σχέση εργασίας Ιδιωτικού Δικαίου 
αορίστου χρόνου, έχουν ανάλογη εφαρμογή οι διατάξεις του 

Π. Δ/τος 611/1977. 

2. Οι αποδοχές του προσωπικού αυτού, διέπονται από τις 
διατάξεις του Ν. 1505/1984 «Αναδιάρθρωση Μισθολογίου 
προσωπικού της Δημοσίας Διοικήσεως και άλλες διατάξεις». 

3. Σε περίπτωση που οι αποδοχές που ορίζονται με το Ν. 
1505/1984, υπολείπονται αυτών που ορίζονται από τις ειδι¬ 
κές ή γενικές συλλογικές συμβάσεις εργασίας ή αποφάσεις 
Διοικητικών Δικαστηρίων, τότε το προσωπικό αυτό, αμεί¬ 
βεται με τις αποδοχές που ορίζονται από τις Συλλογικές 
Συμβάσεις ή τις αποφάσεις Διαιτησίας. 

Άρθρο 25. 

Ένταξη .προσωπικού. 

1. Κατά τον πρώτη εφαρμογή του παρόντος Προεδρικού 
Διατάγματος, εντάσσονται αυτοδίκαια στη θέση Διευθυντού 
του Τμήματος Προγραμμάτων (.πρώην υπηρεσία Προγράμ¬ 
ματος) και Γραμματείας, (πρώην Γράμματέως) οι υπάλλη¬ 
λοι που κατέχουν αυτές κατά την 1.5.1985. 

■2. Οι υπόλοιποι τακτικοί υπάλληλοι εντάσσονται με από¬ 
φαση του Διοικητικού Συμβουλίου που εγκρίνεται από τον 
Υπουργό Υγείας, Πρόνοιας και Κοινωνικών Ασφαλίσεων 
ανάλογα με τα τυπικά και ουσιαστικά προσόντα, εφαρμοζο-· 
μένων κατ' αναλογία, των σχετικών διατάξεων του Π. Δ/τος 
611/1977, εξαιρέσει της υπευθύνου της Στέγης Εργαζομέ¬ 
νου Παιδιού του Κ.Κ.Ο.Ν. Πειραιώς, που υπηρετούσε κατά 
την 1.5.1985, η οποία εντάσσεται βάσει των ουσιαστικών 
προσόντων της, σε κλάδο ΜΕ. 

3. Σε καμμία περίπτωση οι αποδοχές του προσωπικού 
αυτού, μετά την ένταξή του δεν είναι δυνατόν να υπολείπον¬ 
ται εκείνων που ελάμβαναν κατά την ημερομηνία που ορί¬ 
ζεται στην παράγραφο 1 του παρόντος άρθρου, ως και του 
προσωπικού που προβλέπεται στο άρθρο 23 του παρόντος. 


Άρθρο 26. 

Κανονισμός εσωτερικής λειτουργίας. 

Το άρθρο 12 του Β. Δ/τος 385/71 αντικαθίσταται ως ακο- 
λ.ούθως : 

1. Με κανονισμό εσωτερικής λειτουργίας που καταρτί¬ 
ζεται από το Διοικητικό Συμβούλιο, εγκρίνεται από τον 
Υπουργό Υγείας, Πρόνοιας κάι Κοινωνικών Ασφαλίσεων 
και δημοσιεύεται στην Εφημερίδα της Κυβερνήσεως, καθο¬ 
ρίζονται οι αρμοδιότητες και τα καθήκοντα του προσωπικού, 
ο τρόπος της διαχείρισης και .τήρησης των βιβλίων γενικά, 
ως και κάθε θέμα που αναφέρεται στη διοικητική και οικο¬ 
νομική λειτουργία του Ιδρύματος. 

Άρθρο 3., 

Τα άρθρα 13 έως και 16 του Β. Δ/τος 385/7·1',’ Τ λαμβάνουν 
τους αριθμούς 27,28,29 και 30. 

Στον Υπουργό Υγείας, Πρόνοιας και Κοινωνικών Ασφα¬ 
λίσεων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 3 Σεπτεμβρίου 1985 

, Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΏΝ. ΑΣΦΑΛΙΣΕΩΝ 

ΓΕΩΡΓΙΟΣ ΓΕΚΜΗΜΛΤΑΣ 

Ίδρυση Παιδαγωγικού Τμήματος Οικιακήξ Οικονομίας 
στο Πανεπιστήμιο Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις : α) των άρθρων ·6 (παράγραφος 6), 
24 (παράγραφος 2) και 50 (παράγραφοι 1 και 6) του Νόμου 
1268/1982 (ΦΕΚ87) και β) του άρθρου·48- (παράγραφος 1) 
του Νόμου 1404/1983 (ΦΕΚ 173). 

2. Τη γνώμη του Εθνικού Συμβουλίου Ανώτατης- Παι¬ 
δείας (συνεδρ. 7/1985). 

3. Το γεγονός ότι, το μεν ΕΣΑΠ δεν γνωμοδότησε σε 
ορισμένα, το δε Πανεπιστήμιο Αθηνών σε όλα τα θέματα 
που ρυθμίζονται με το παρόν Διάταγμα μέσα στην προθεσμία 
που ορίζουν οι διατάξεις των άρθρων 6 (παρ. 7) και 50 
(παρ. 3) του Νόμου 1268/1982, αν και κλήθηκαν νόμιμα 
προς τούτο με το υπ’ αριθμόν Β1/398/2.4.1985 έγγραφο 
του Υφυπουργού Εθνικής Παιδείας και Θρησκευμάτων και 

4. Την υπ’ αριθμόν 648/1985 γνωμοδότηση του Συμβου¬ 
λίου της Επικράτειας, με πρόταση του Υπουργικού Συμ¬ 
βουλίου, αποφασίζουμε : 

Άρθρο 1. 

Γενικές διατάξεις. 

1. Ιδρύεται στο Πανεπιστήμιο Αθηνών Παιδαγωγικό 
Τμήμα Οικιακής Οικονομίας. 

2. Η λειτουργία του κατά την προηγούμενη παράγραφο 
τμήματος, αρχίζει από το ακαδημαϊκό έτος, για το οποίο 
θα ορισθεί για πρώτη φορά αριθμός εισακτέων στο τμήμα 
τούτο. 

3. Τα σχετικά με την οργάνωση και διοίκηση, τη λει¬ 
τουργία, την εσωτερική διάρθρωση και το προσωπικό του 
τμήματος, καθορίζονται με βάση τις διατάξεις του Νόμου 
1268/1982, όπως ισχύει κάθε φορά.. 

' Άρθρο 2. 

Αποστολή. 

Το Παιδαγωγικό Τμήμα Οικιακής Οικονομίας έχει, 
στα πλαίσια του άρθρου 1 παράγραφος 2 του Νόμου 1268/ 
1982, ειδικότερα ως_αποστολή : 



2442 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


α) Να καλλιεργεί και να προάγει την επιστήμη της οι¬ 
κιακής οικονομίας, με την ακαδημαϊκή και εφαρμοσμένη 
διδασκαλία και έρευνα. 

β) Να παρέχει στους πτυχιούχους του τα απαραίτητα 
εφόδια που θα εξασφαλίζουν την άρτια κατάρτισή τους για 
την επιστημονική και επαγγελματική τους σταδιοδρομία. 

γ) Να καταρτίζει κατάλληλα εκπαιδευμένο διδακτικό 
προσωπικό, για την κάλυψη των αυξανόμενων αναγκών της 
εκπαίδευσης και άλλων τομέων της κοινωνικής, οικονομικής 
και πολιτιστικής ζωής. 

Άρθρο 3. 

Σπουδές και τίτλοι σπουδών. 

1. Το Παιδαγωγικό Τμήμα Οικιακής Οικονομίας χορη¬ 
γεί αντίστοιχο πτυχίο. 

2. Ο αριθμός των εξαμήνων που απαιτούνται για τη λήψη 
του πτυχίου είναι οκτώ (8). Το πρόγραμμα, ο κανονισμός 
σπουδών και οι μεταπτυχιακές σπουδές καθορίζονται σύμ¬ 
φωνα με τις ισχύουσες διατάξεις. 

3. Οι πτυχιούχοι του τμήματος έχουν όλα τα δικαιώματα 

που έχουν και οι απόφοιτοι της Χαροκοπείου Ανώτατης 
Σχολής Οικιακής Οικονομίας και της Ανώτατης Σχολής 
Οικιακής Οικονομίας Χανίων «Αριάνδη». , 

Άρθρο 4. 

Άσκηση των φοιτητών σε σχολεία. 

1. Για την άσκηση των φοιτητών του Παιδαγωγικού 
Τμήματος Οικιακής Οικονομίας στη διδασκαλία των μαθη¬ 
μάτων στην πράξη, στην οργάνωση της σχολικής ζωής και 
στη μελέτη του χαρακτήρα και του τρόπου λειτουργίας του 
μαθητή, χρησιμοποιούνται σχολεία της πρωτοβάθμιας και 
δευτεροβάθμιας εκπαίδευσης, που μπορεί και να εναλλάσσο¬ 
νται σε κάθε ακαδημαϊκό έτος. 

2. Ο καθορισμός των κατά την προηγούμενη παράγραφο 
σχολείων γίνεται για κάθε ακαδημαϊκό έτος με απόφαση 
του Υπουργού Εθνικής Παιδείας και Θρησκευμάτων που 
εκδίδεται τον. Ιούνιο του προηγούμενου ακαδημαϊκού έτους, 
ύστερα από γνώμη του τμήματος. 

Άρθρο δ. 

Πόροι. 

Πόροι του Παιδαγωγικού Τμήματος Οικιακής Οικο¬ 
νομίας είναι οι πιστώσεις, που του αναλογούν από την επι¬ 
χορήγηση του Πανεπιστημίου Αθηνών, από τον τακτικό 
κρατικό προϋπολογισμό και τον προϋπολογισμό των δήμο- 
,σίων επενδύσεων. 

Άρθρο 6. 

Σύσταση θέσεων. 

Στο τμήμα που ιδρύεται με το παρόν συνιστώνται δέκα 
(10) θέσεις διδακτικού - ερευνητικού προσωπικού (ΔΕΠ). 

' Άρθρο 7. 

Πλήρωση πρώτων θέσεων μελών Δ.Ε.Π. 

1. Σώματα εκλεκτόρων. 

α. Η πλήρωση των πρώτων θέσεων διδακτικού - ερευ¬ 
νητικού προσωπικού του τμήματος γίνεται από ειδικά σώ¬ 
ματα εκλεκτόρων που συγκροτούνται με απόφαση του Υ¬ 
πουργού Εθνικής Παιδείας και Θρησκευμάτων μετά από 
γνώμη της συγκλήτου του Πανεπιστημίου Αθηνών. 

β. Κάθε ειδικό σώμα εκλεκτόρων αποτελείται από επτά 
(7) μέλη, τα οποία πρέπει να κατέχουν θέση Δ.Ε.Π. σε 
ελληνικό Α.Ε.Ι. ή ισοδύναμη θέση σε ομοταγές Α.Ε.Ι. του 
εξωτερικού, ίδιας ή ανούτερης βαθμίδας σε σχέση με αυτή 
στην οποία ανήκει η θέση που πρόκειται να πληρωθεί. 

γ. Στις συνεδριάσεις κάθε ειδικού σούματος εκλεκτόρων 
συμμετέχουν δύο (2) εκπρόσωποι των φοιτητών του Πανε¬ 
πιστημίου Αθηνών ως μέλη, δίχως δικαίωμα ψήφου. 

δ. Με την υπουργική απόφαση συγκρότησης των ειδι¬ 
κών σωμάτων εκλεκτόρων ρυθμίζονται οι διαδικαστικές και 
οι τεχνικές λεπτομέρειες ? ι ειτουργίας των ειδικών σωμάτων 
εκλεκτόρων. 


ε. Στα μέλη των ειδικών σωμάτων εκλεκτόρων κατα¬ 
βάλλεται αποζημίωση και οδοιπορικά έξοδα που καθορί¬ 
ζονται με κοινή απόφαση των Υπουργών Εθνικής Παιδείας 
και Θρησκευμάτων και Οικονομικών. 

2. Προκήρυξη : 

α) Η προκήρυξη των πρώτων θέσεων ΔΕΠ του τμή¬ 
ματος γίνεται με απόφαση του Υπουργού Εθνικής Παιδείας 
και Θρησκευμάτων, μετά από γνώμη της συγκλήτου του 
Πανεπιστημίου Αθηνών. 

β) Η προκήρυξη δημοσιεύεται στην Εφημερίδα της Κυ- 
βερνήσεως και τουλάχιστον δύο (2) φορές σε τρεις (3) ημε¬ 
ρήσιες εφημερίδες της Αθήνας, σε δύο (2) της Θεσσαλονί¬ 
κης, και σε δύο (2) των εδρών των άλλων Α.Ε.Ι. της χώρας, 
εφόσον κυκλοφορούν. 

γ) Στην προκήρυξη αναφέρονται η βαθμίδα της θέσης 
την οποία αφορά καθώς και το γνωστικό αντικείμενο στο 
οποίο αντιστοιχεί. 

δ) Μέσα σε αποκλειστική προθεσμία εξήντα (60) ημερών 
από την ημέρα της δημοσίευσης της προκήρυξης στην Εφη¬ 
μερίδα της Κυβερνήσεως υποβάλλονται στην σύγκλητο του 
Πανεπιστημίου Αθηνών αιτήσεις των υποψηφίων μαζί με 
τα ακόλουθα δικαιολογητικά : 

Βιογραφικό σημείωμα, αντίγραφα των πτυχίων και των 
τίτλων σπουδών των υποψηφίων, καθώς και αποδεικτικά 
της· δράστηριότητάς τους. 

3. Εισηγητικές επιτροπές. 

α) Πριν λήξει η προθεσμία των εξήντα (60) ημερών τα 
ειδικά σώματα εκλεκτόρων συγκροτούν τριμελείς εισηγη¬ 
τικές επιτροπές, με σύμμετρη συμμετοχή όλων των εκλε¬ 
κτόρων στις εισηγητικές επιτροπές. 

Η. συγκρότηση των εισηγητικών επιτροπών ανακοινού- 
νεται στον Υπουργό Εθνικής Παιδείας και Θρησκευμάτων. 

β) Οι εισηγητικές επιτροπές υποβάλλουν στα ειδικά σώ¬ 
ματα τις εκθέσεις τους μέσα σε αποκλειστική προθεσμία 
σαράντα (40) ημερών από τη ?ήξη της προθεσμίας υποβολής 
των αιτήσεων των υποψηφίων. 

γ) Οι εκθέσεις είναι ειδικά αιτιολογημένες και περιλαμ¬ 
βάνουν : αναλυτική παρουσίαση και αξιολόγηση του έργου 
και της προσωπικότητας των υποψηφίων και κρίση για την 
προσφορά τους στην πρόοδο της επιστήμης. 

Γνώμη για το αν οι υποψήφιοι έχουν τα'νόμιμα προσόντα. 

Αξιολογική κατάταξη των υποψηφίων. 

δ) Οι εκθέσεις κοινοποιούνται στους υποψηφίους, οι 
οποίοι μπορούν να υποβάλουν σχετικό υπόμνημα στο σώμα 
εκλεκτόρων. 

έ) Άν παρέλθει άπρακτη η προθεσμία του εδαφίου (β), 
το σώμα εκλεκτόρων προχωρεί στην εκλογή, δίχως ειση¬ 
γητική έκθεση. 

4. Ψηφοφορία. 

α) Τα ειδικά σώματα εκλεκτόρων συνέρχονται μέσα σε 
προθεσμία δέκα (1.0) ημερών από την ημερομηνία υποβολής 
της εισηγητικής έκθεσής ή μετά την άπρακτη πάροδο της 
σχετικής αποκλειστικής προθεσμίας, του εδαφίου β' της 
παραγράφου 3, προκειμένου να προχωρήσουν στην εκλογή. 

β) Στην αρχή της συνεδρίασης οι υποψήφιοι μπορούν 
να αναπτύξουν προφορικά .τις απόψεις τους για το περιε¬ 
χόμενο της εισηγητικής έκθεσης, απαντούν στις ερωτήσεις 
των μελών του ειδικού σώματος των εκλεκτόρων και απο¬ 
χωρούν. 

γ) Μετά από σχετική συζήτηση μεταξύ των μελών του 
ειδικού σώματος των εκλεκτόρων γίνεται ψηφοφορία για 
την εκλογή. Κάθε εκλέκτορας αιτιολογεί ειδικά την ψήφο 
του. Η ψηφοφορία γίνεται με αλφαβητική σειρά, αφού καθο¬ 
ριστεί με κλήρωση ποιος θα ψηφίσει πρώτος σε κάθε εκλο¬ 
γή· 

δ) Υποψήφιος που συγκέντρωσε τα 2/3 του συνόλου των 
εκλεκτόρων θεωρείται ότι έχει εκλεγεί. ' ' 

ε) Σε' περίπτωση που υποψήφιος συγκέντρωσε απόλυτη 
πλείοψήφία του συνόλου των εκλεκτόρων* όριως' μικρότερη 


ΕΦΗΜΕΡΙΕ ΤΗΣ ΚΥ3ΕΡΝΗΧΕΩΣ (ΤΕΥΧΟΣ ΠΡΩΤΟΝ) 


από 2/3, τότε το 1/5 του συνόλου του εκλεκτορικού σώματος 
με συνυπολογισμό των δύο (2) εκπροσώπων των φοιτητών, 
έχει δικαίωμα να ζητήσει από τον πρόεδρο, είτε αμέσως, 
είτε μέσα στις επόμενες δέκα (10) ημέρες να κρίνει διευρυ- 
μένο εκλεκτορικό σώμα με συμμετοχή και ψήφο των δύο 
(2) εκπροσώπων των φοιτητών, αν αποδέχεται, με απόλυτη 
πλειοψηφία των παρόντων, την εκλογή. Σε καταφατική περί¬ 
πτωση η εκλογή ολοκληρώνεται. Σε αρνητική περίπτωση η 
αρχική ψηφοφορία του περιορισμένου εκλεκτορικού σώματος 
ισχύει ως πρόταση προς τον Υπουργό Εθνικής Παιδείας και 
Θρησκευμάτιον. 

στ) Η απόφαση και τα πρακτικά κοινοποιούνται σε όλους 
τους υποψηφίους και διαβιβάζονται στον Υπουργό Εθνικής 
Παιδείας και Θρησκευμάτων, ο οποίος, ύστερα από έλεγχο 
της νομιμότητας, εκδίδει τη σχετική πράξη διορισμού, με 
την επιφύλαξη της διάταξης του τελευταίου εδαφίου της περι- 
πτώσεως ε' της παρούσας παραγράφου. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος Προεδρι¬ 
κού Διατάγματος. 

Αθήνα, 28 Αυγούστου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΩΘΥΠΟΥΡΓΟΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΙΩΑΝΝΗΣ ΧΑΡΑΛΑΜΠΟΠΟΥΛΟΣ 

ΤΑ ΜΕΛΗ 

Α. — ΑΙ. ΤΣΟΧ ΑΤΖΟ ΠΟΥΛΟΣ. ΑΓΑΜ. ΚΟΥΤΣΟ 
ΓΙιΩΡίΠΑΣ, ΚΑΡ. Π Α ΠΟΥΛΙΑΣ, ΑΝΔΡ. ΠΑΠΑΝ¬ 
ΔΡΕΟΥ. ΚΩΣΤ. ΣΗΜΙΤΗΣ, ΓΕΩΡΓ. ΓΕΝΝΗΜΛ- 
ΤΑΣ, ΑΙΤΟΣΓΓ. ΚΑΚΛΑΜΑΝΗΣ. ΜΕΛ. ΜΕΡΚΟΥ- 
ΡΗ. ΔΗΜ. ΤΣΟΒΟΛΑΣ, ΙΩΑΝΝ. ΠΑΠΑΔΟΠΟΥ- 
ΛΟΣ, ΚΟΣιΜ. ΣΦΥΡΙΟΥ, ΙΩΑΝΝ. ΠΟΤΤΑΚΗΣ, 
ΕΥΑΙΤ. ΚΟΥΛΟΥΜΠΗΣ. ΕΥΑΓΓ. ΓΙΛΝΝΟΠ ΟΥ 
ΛΟΣ, ,ΕΛΕΥΟ. ΒΕΡΥΒΑΚΉΣ, ΝΙΚ. ΑΚΡΙΤΤΔιΗΣ. 
ΓΕΩΡΓ. ΠΑΠΑΔΗΜΗΤΡΙΟΥ, ΕΥΣΤ. ΑΛΕΞΑΝ¬ 
ΔΡΕΣ, ΘΕΟΔ. ΠΑΓΚΑΛΟΣ, ΑΝΤ. ΔΡΟΣΟΓΓΑΝ- 
ΝΉΣ, ΝΙΚ. ΑΘΑΝΑΣΟΠ ΟΥΑΟΣ, ΓΕΩΡΓ. ΜΩΡΑ·!· 
ΤΗΣ. 

Κατάτμηση του Τμήματος Οικονομικών Επιστημών και 
Διοίκησης Επιχειρήσεων της Ανώτατης Βιομηχανικής 
Σχολής Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις : α) Των άρθρων 6 (παρ. 6) ..και 50 
(παρ. 3) του Ν. 1268/82 «Για τη δομή και λειτουργία των 
Ανωτάτων Εκπαιδευτικών Ιδρυμάτων» (ΦΕΚ 87-Α'). β) 
Του άρθρου 48 (παρ. 1 περιπτώσεις α' και γ') του Ν. 1404/ 
1983 «Δομή και λειτουργία των Τεχνολογικοί Εκπαιδευ¬ 
τικών Ιδρυμάτων» (ΦΕΚ 173 - Α). 

2. Το γεγονός ότι τόσο το Εθνικό Συμβούλιο Ανώτατης 
Παιδείας όσο και η Γενική Συνέλευση του Τμήματος Οικο¬ 
νομικών Επιστημών και Διοίκησης Επιχειρήσεων της Ανω- 
τάτης Βιομηχανικής Σχολής Θεσσαλονίκης η οποία ασκεί 
αρμοδιότητες Συγκλήτου κατά το άρθρο 30 (παρ. 5β) του 
Ν. 1268/82, δεν διατύπωσαν τη γνώμη τους αν και κλήθηκαν 
νόμιμα προς τούτο με το έγγραφο του Υπουργείου Εθνικής 
Παιδείας και Θρησκευμάτων Β1/602/29.5.1985 και ότι 
έχει παρέλθει άπρακτος η προθεσμία που ορίζουν οι διατάξεις 
των άρθρων 6 (παρ. 7) και 50 (παρ. 3) του Ν. 1268/82 
όπως προκύπτει από.τα έγγραφα Β5/46/2.7.85 του ΕΣΑΠ 
και 3321/7.6.85 της ; Α.Β.Σ. Θεσσαλονίκης,. 

3. Την αριθμ. 698/1985 γνωμοδότηση του Συμβουλίου 
της Επικράτειας, με πρόταση του Υπουργικού Συμβουλίου, 
αποφασίζουμε : 

Άρθρο 1. 

Κατάτμηση. 

1. Το τμήμα Οικονομικών Επιστημούν και Διοίκησης 
Επιχειρήσεων της Ανώτατης Βιομηχανικής Σχολής Θεσσα¬ 
λονίκης κατατέμνεται στα εξής δύο τμήματα : 

α) Τμήμα Οικονομικών Επιστημών. 

β) Τμήμα Διοίκησης Επιχειρήσεων. 

2. Καθένα από τα νέα τμήματα χορηγεί αντίστοιχα ε¬ 
νιαίο πτυχίο. 

Άρθρο 2. 

Έναρξη λειτουργίας - ισοτιμία τίτλων σπουδών. 

1. Η εκπαιδευτική λειτουργία των νέων τμημάτων αρχί¬ 
ζει από το ακαδημαϊκό έτος 1985 - 1986. 

2. Το πτυχίο Οικονομικών Επιστημών και Διοίκησης 
Επιχειρήσεων (με ειδίκευση στις οικονομικές επιστήμες) 
που χορηγεί το Τμήμα Οικονομικών Επιστημών και Διοί¬ 
κησης Επιχειρήσεων είναι ως προς όλες τις συνέπειες απο¬ 
λύτως ισότιμο με το πτυχίο Οικονομικών Επιστημών που 
χορηγείται από το ακαδημαϊκό έτος 1985 - 86 από το Τμή¬ 
μα Οικονομικών Επιστημών. 

3. Το πτυχίο Οικονομικών Επιστημών και Διοίκησης 

Επιχειρήσεων (με ειδίκευση στη διοίκηση επιχειρήσεων) 
που χορηγεί το Τμήμα Οικονομικών Επιστημών και Διοί¬ 
κησης Επιχειρήσεων είναι ως προς όλες τις συνέπειες απο¬ 
λύτως ισότιμο με το πτυχίο Διοίκησής Επιχειρήσεων πόυ 
χορηγείται από το ακαδημαϊκό έτος 1985 - 86 από το τμήμα 
Διοίκησης Επιχειρήσεων. ' 

4. Τα πτυχία που χορηγούν 'ατίό το ακαδημαϊκό έτος 
1985 - 86 τα δύο (2) τμήματα που “δημιουργούντάϊ με το 
άρθρο 1 του παρόντος Διατάγματος, ισχύουν για όλες τις 
περιπτούσεις στις οποίες η κείμενη νομοθεσία απαιτεί πτυ¬ 
χίο τμημάτων ή σχολών οικονομικών επιστημών ημεδαπού 
Πανεπιστημίου ή ΑΣΟΕΕ ή ΑΣΒΠ ή ΑΒΣΘ. 

Άρθρο 3. 

Κατανομή και ένταξη προσωπικού: 

1. Οι καθηγητές οι Αναπληρωτές Καθηγητές οι Επίκουροι 
Καθηγητές, οι Λέκτορες, οι Επιμελητές, οι Βοηθοί, οι Επι¬ 
στημονικοί Συνεργάτες, το Ειδικό Εκπαιδευτικό Προσωπικό 
και το Ειδικό Διοικητικό - Τεχνικό Προσωπικό που υπη¬ 
ρετεί κατά τη δημοσίευση του παρόντος στο Τμήμα Οικο¬ 
νομικών Επιστημών και Διοίκησης Επιχειρήσεων κατανέ- 
μεται και εντάσσεται στα νέα τμήματα ή εντάσσεται, εφόσον 
επιτρέπεται από την ισχύουσα νομοθεσία, στο ίδρυμα, από 
το. ακαδημαϊκό έτος 1985 - 86, με απόφαση του Υπουργού 
Εθνικής Παιδείας και Θρησκευμάτων μετά από σύμφωνη 
γνώμη της Γενικής Συνέλευσης του Τμήματος Οικονομικών 
Επιστημών και Διοίκησης .Επιχειρήσεων. 

2 . Οι Επισκέπτες Καθηγητές, οι Ειδικοί Επιστήμονες και 
οι Εντεταλμένοι Επίκουροι Καθηγητές των οποίων η σύμβα¬ 
ση δεν λήγει μέχρι την έναρξη του ακαδημαϊκού έτους, 1985- 
86, κατανέμονται και εντάσσονται στα νέα τμήματα με από¬ 
φαση του Υπουργού Εθνικής Παιδείας και Θρησκευμάτων, 
μετά από σύμφωνη γνώμη της Γενικής Συνέλευσης του Τμή¬ 
ματος Οικονομικών Επιστημών και Διοίκησης Επιχειρή¬ 
σεων. Το προσωπικό αυτό εξακολουθεί να διέπεται από το 
καθεστώς με το οποίο έχει προσληφθεί μέχρι να λήξει η 
σύμβασή του. 

3. Το διοικητικό προσωπικό εξακολουθεί να ανήκει στο 

ίδρυμα. Με πράξη του πρύτανη, στελεχώνονται οι γραμ¬ 
ματείες των νέων τμημάτων από το υφιστάμενο διοικητικό 
προσωπικό, μέχρι να ,αναδιαρθρωθούν οι. διοικητικές υπη¬ 
ρεσίες, σύμφωνα με την παρ. 3 του άρθρου'3 του Ν. 1268/ 
1982. . . .... λ. 

Άρθρο 4. 

Κατάταξη φοιτητών. 

1. Οι φοιτητές οι οποίοι κατά το ακαδημαϊκό έτος 1984 - 
1985 φοιτούν στο Τμήμα Οικονομικών Επιστημών και 
Διοίκησης Επιχειρήσεων κατατάσσονται υποχρεωτικά από 
την έναρξη του ακαδημαϊκού έτους 1985 - 86 στα νέα τμή¬ 
ματα ως ακολούθους : 

α) Οι φοιτητές που έχουν εισαχθεί στο τμήμα Οικονομικών 
Επιστημών και Διοίκησης Επιχειρήσεων μέχρι και το ακα¬ 
δημαϊκό έτος . 1984 - 1985 κατατάσσονται με βάση την ει¬ 
δίκευση που έχουν επιλέξει ως ακολούθως : 

αα) Στο Τμήμα Οικονομικών Επιστημών όσοι έχουν 
επιλέξει την ειδίκευση στις Οικονομικές Επιστήμες. 

ββ) Στο Τμήμα Διοίκησης Επιχειρήσεων, όσοι έχουν 
επιλέξει την ειδίκευση στην Διοίκηση Επιχειρήσεων. 

β) Οι φοιτητές που εισάγονται στο τμήμα Οικονομικών 
Επιστημούν και Διοίκησης Επιχειρήσεων κατά το ακαδημαϊ¬ 
κό έτος 1985 - 86 κατατάσσονται σε ένα από τα νέα τμήματα 
με βάση σχετική έγγραφη δήλωση προτίμησης την οποία 
οφείλουν να υποβάλουν στην γραμματεία του τμήματος. 

Όσοι φοιτητές δεν υποβάλουν δήλωση κατατάσσονται 
με απόφαση του πρύτανη. 

2. (α) Οι φοιτητές που κατατάσσονται σε ένα από τα δύο 
νέα τμήματα διατηρούν την εκπαιδευτική τους κατάσταση, 
τοσο σε σχέση με τα υπολειπόμενα έτη ή εξάμηνα σπουδών 
όσο και σε σχέση με το πρόγραμμα σπουδών. 

(β) Η Γενική Συνέλευσή του οικείου τμήματος ρυθμίζει 
με απόφασή της οποιοδήποτε πρόβλημα ανακύπτει από το 
ακαδημαϊκό έτος 1985 - 86 σε σχέση με την εκπαιδευτική 
κατασταση ■ των φοιτητών, λόγω οποιασδήποτε αλλαγής 
στο πρόγραμμα σπουδών. 

Άρθρο 5. 

Κατανομή εργαστηρίων και λοιπών μονάδων. 

1 α υφιστάμενα εργαστήρια, σπουδαστήρια, και λοιπές 
μονάδες του τμήματος Οικονομικών Επιστημών και Διοί¬ 
κησης Επιχειρήσεων κατανέμονται και εντάσσονται από το 
ακαδημαϊκό .έτος 1985 - 86 στα δημιουργούμενα τμήματα 
η εντάσσονται, εφόσον επιτρέπεται από την ισχύουσα νομο¬ 
θεσία,, στο ίδρυμα·με απόφαση του Τπουργού Εθνικής Παι¬ 
δείας και Θρησκευμάτων, μετά από σύμφωνη γνώμη της 
Γενικής Συνέλευσης του Τμήματος Οικονομικών Επιστημών 
και Διοίκησης Επιχειρήσεων. 

Άρθρο 6. 

Διαδικασία εκλογής και συγκρότησης οργάνων. 

1. Αμέσους μετά την ολοκλήρωση της διαδικασίας κατα¬ 
νομής του προσωπικού και κατάταξης των φοιτητών στα 
δημιουργούμενα τμήματα, συγκαλούνται από τον πρύτανη 
της Ανωτάτης Βιομηχανικής Σχολής Θεσσαλονίκης τα κατά 
την ισχύουσα νομοθεσία προβλεπόμενα ειδικά σώματα εκλε¬ 
κτόρων για την εκλογή των προέδρων των τμημάτων αυτών. 

2. Μετά την ολοκλήρωση της διαδικασίας κατανομής του 
προσωπικού κατάταξης των φοιτητών στα νέα τμήματα και 
της εκλογής των προέδρων των τμημάτων αυτών, ο ήδη 
πρύτανης συγκαλεί το εκλεκτορικό σώμα που προβλέπει 
η ισχύουσα νομοθεσία για την εκλογή των πρυτανικών αρχών. 

3. Με την έναρξη του ακαδημαϊκού έτους 1985 - 86 ή 
σε κάθε περίπτωση μετά την εκλογή των προέδρων συγκα- 
λούνται αντίστοιχα οι Γενικές Συνελεύσεις και ασκούν τις 
προβλεπόμενες από το Ν. 1268/82 αρμοδιότητες. 

4. Με την ολοκλήρωση των διαδικασιών εκλογής προέδρων 
και σύγκλησης της αντίστοιχης Γενικής Συνέλευσης αρχίζει 
και η αυτοδύναμη λειτουργία των νέων τμημάτων. 

Άρθρο 7. 

Σύσταση τομέων - κατανομή θέσεων προσωπικού. 

1. Η σύσταση των τομέων στα νέα τμήματα και η κατα¬ 
νομή του προσωπικού και των μονάδων στους τομείς γί¬ 
νεται σύμφωνα με τις διατάξεις της παρ. 4 του άρθρου 6 του 


Ν. 1268/82 όπως συμπληρώθηκε με το εδάφιο στ' της παρ. 
1 του άρθρου 48 του Ν. 1404/1983. 

2. Μέχρι τη σύσταση των τομέων και την κατανομή του 
προσωπικού οι Γενικές Συνελεύσεις των τμημάτων συνε¬ 
δριάζουν και αποφασίζουν με τη σύνθεση της παρ. 6 του 
άρθρου 8 του παρόντος Διατάγματος. 

3. Οι κενές θέσεις ΔΕΠ, ΕΕΠ και ΕΔΤΠ του Τμήματος 
Οικονομικών Επιστημών και Διοίκησης Επιχειρήσεων 
κατανέμονται στα νέα τμήματα ή εντάσσονται στο ίδρυμα, 
εφόσον, επιτρέπεται από την ισχύουσα νομοθεσία με ανά¬ 
λογη εφαρμογή των διατάξεων της παρ. 1 του άρθρου 3 
του παρόντος Διατάγματος. Ομοίως κατανέμονται και οι 
θέσεις που έχουν προκηρυχθεί κατά τη δημοσίευση του 
παρόντος. 

Άρθρο 8. 

1. Οι διαδικασίες εκλογής ή κρίσης για εξέλιξη σε θέση 
Δ.Ε.Π. οι οποίες είχαν αρχίσει πριν από την ολοκλήρωση 
της διαδικασίας κατάτμησης του τμήματος Ο.Ε. και Δ.Ε. 
συνεχίζονται κανονικά και ολοκληρώνονται από τα αρμόδια 
όργανα των δύο τμημάτων στα οποία έχουν κατανεμηθεί 
και ενταχθεί μετά την κατάτμηση, τόσο τα κρινόμενα για 
εξέλιξη μέλη του Δ.Ε.Π. όσο και εκείνοι των οποίων η 
θέση προκηρύχθηκε για εκλογή σε επόμενη βαθμίδα. 

2. Οι διαδικασίες κρίσης υπηρετούντων ειδικών επιστη¬ 
μόνων για ένταξη σε θέσεις Διδακτικού Ερευνητικού Προ¬ 
σωπικού, όπως επίσης και οι διαδικασίες κρίσης για μονι¬ 
μοποίηση μελών Διδακτικού Ερευνητικού Προσωπικού ή 
Ειδικού Διοικητικού Τεχνικού Προσωπικού, οι οποίες 
είχαν αρχίσει πριν από την ολοκλήρωση της διαδικασίας 
κατάτμησης του τμήματος Οικονομικών Επιστημών και 
Διοίκησης Επιχειρήσεων συνεχίζονται κανονικά και ολο¬ 
κληρώνονται από τα αρμόδια όργανα των δύο τμημάτων στα 
οποία έχουν κατανεμηθεί και ενταχθεί μετά την κατάτμηση 
οι κοινόμενοι. 

3. Οι διαδικασίες πλήρωσης κενών θέσεων Διδακτικού 

Ερευνητικού Προσωπικού, Ειδικού Διοικητικού - .Τεχνι¬ 
κού Προσωπικού ή Ειδικών Επιστημόνων ,όι οποίες είχαν 
προκηρυχθεί πριν , από την ολοκλήρωση της. διαδικασίας 
κατάτμησης του τμήματος Ο.Ε. και Δ.Ε. “συνεχίζονται 
κανονικά και ολοκληρώνονται από τα αρμόδια όργανα .των 
δύο τμημάτων.. .-V 

4. Μετά τη δημοσίευση του παρόντος και μέχρι; την 
αυτοδύναμη λειτουργία των νέων τμημάτων, σύμφωνα με 
την παρ. 4 του άρθρου 6, αναστέλλεται η προκήρυξη θέσεων 
Διδακτικού .Ερευνητικού .Προσωπικού, Ειδικού Εκπαιδευ¬ 
τικού Προσωπικού και Ειδικού Διοικητικού Τεχνικού ΓΙρο- 
σωπικού -και η πρόσληψη Επισκεπτών Καθηγητών Ειδικών 
Επιστημόνων και Εντεταλμένων Επίκουρων Καθηγητών 
από το τμήμα Οικονομικών Επιστημών και Διοίκησης Επι¬ 
χειρήσεων. 

5. Η κατανομή του προσωπικού, των φοιτητών και των 
μονάδων στα νέα τμήματα ολοκληρώνεται μέσα σε τρεις 
(3) μήνες από τη δημοσίευση του παρόντος. 

6. Όπου από τις διατάξεις του παρόντος απαιτείται 
η γνώμη της Γενικής Συνέλευσης του Τμήματος Οικονομι¬ 
κών Επιστημών και Διοίκησης Επιχειρήσεων, η Γενική 
Συνέλευση συγκροτείται από το σύνολο των μελών του 
διδακτικού ερευνητικού προσωπικού και τους κατά το άρ¬ 
θρο 8 του Ν. 1268/82 εκπροσώπους. 

7. II γνώμη των αρμοδίων πανεπιστημιακών οργάνων 
όπου απαιτείται από τις διατάξεις του παρόντος γνωστο¬ 
ποιείται μέσα σε ένα (1) μήνα από την υποβολή του σχε¬ 
τικού ερωτήματος, σύμφωνα με· το άρθρο 50 (παρ. 3) του 
Ν. 1268/82. 

8. Το παλαιό αρχείο του τμήματος Οικονομικών Επιστη¬ 
μών και Διοίκησης Επιχειρήσεων όσον αφορά φοιτητικά 
θέματα μετά την παύση λειτουργίας του τμήματος περιέρ¬ 
χεται στο ίδρυμα το οποίο χορηγεί εφεξής τα σχετικά πιστο¬ 
ποιητικά και τις κάθε είδους βεβαιώσεις. 

9. Διαδικαστικές και άλλες λεπτομέρειες που προκύπτουν 
από την κατάτμηση του τμήματος και δεν προβλέπονται 
από τις διατάξεις του παρόντος ρυθμίζονται με απόφαση της 
συγκλήτου σύμφωνα με τις διατάξεις του εδαφίου γ της παρ. 
1 του άρθρου 11 του Ν. 1268/82, όπως συμπληρούθηκε με 
την παρ. 4 του άρθρου 48 του Ν. 1404/1983. 

Άρθρο ■ 9. 

1. Τα όργανα του τμήματος Οικονομικών Επιστημών 
και Διοίκησης Επιχειρήσεων της Α.Β.Σ.Θ. υποκαθιστούν 
μέχρι την ανάδειξη και συγκρότησή των κατά τις διατάξεις 
του παρόντος νέων οργάνων, τόσο τα αντίστοιχα όργανα 
καθενός· από τα δύο νέα τμήματα, όσο και τα όργανα του 
Α.Ε.Ι., και εξακολουθούν να λειτουργούν και να ασκούν τις 
αρμοδιότητές τους, έως ότου αναδειχθούν τα αντίστοιχα 
όργανα των δύο νέων τμημάτων. 

2. Για όσα θέματα δεν ρυθμίζονται ειδικά με το Διά¬ 
ταγμα τούτο εφαρμόζονται συμπληρωματικά οι διατάξεις 
του Ν. 1268/82 και οι άλλες διατάξεις, που ισχύουν για τα 
Ανώτατα Εκπαιδευτικά Ιδρύματα. 

Στον Τπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 29 Αυγούστου 1985 

. Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Ο ΠΡΩΘΥΠΟΥΡΓΟΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΙΩΑΝΝΗΣ ΧΑΡΑΛΑΜΠΟΠΟΥΑΟΣ 

ΤΑ ΜΕΛΗ 

Α. — Α. ΤΣΟΧΑΤΖΟ ΠΟΥΑΟΣ, ΑΓΑΜ. ΚΟΥΤΣΟ- 
ΠΩΡΓΑΣ. ΑΝΔΡ. ΠΑΠΑΝΔΡΕΟΥ, ΚΩΣΤ. ΣΗΜΙ¬ 
ΤΗΣ, ΓΕΩίΡΓ. ΓΕΝΝΗΜΑΤΑΣ, Γ. — Α. ΜΑΓΚΑ¬ 
ΚΗΣ, ΑΠΟΣΓΓ. ΚΑΚΑ ΑΜΑΧΗΣ. ΜΕΛ. ΜΕΡΚΟΥ- 
ΡΗ, ΔΗΜ. ΤΣΟΒΟΛΑΣ, ΙΩΑΝΝ. ΠΑΠΑΔΟΠΟΥ- 
ΑΟΣ, ΚιΟΣΜ. ΣΦΤΡΙΟΓ, ΙΩΑΝΝ. ΠΟΤΤΑΚΗΣ. 
ΕΥΑΠΓ. ΚΟΥΛΌΥΜΠΗΣ, ΕΥΑΓΗ ΓΙΑΝΝΟ ΠΟΥ- 
ΑΟΣ, ΕΛΕΤΘ. ΒΕΡΥΒΑΚΗΣ, ΝΙΚ. ΑΚΡΓΠΔΗΣ, 
ΓΕΩΡΓ. ΠΑΠΑΔΗΜΗΤΡΙΙΟΥ, ΕΥΣΤ. ΑΑΕΞΑΝ- 
ΔΡΗΣ, ΑιΘΑΝ. ΤΣΟΤΡΑΣ, ΘΒΟΔ. ΠΑΓΚΑΛΟΣ, 
ΑΝΤ. ΔΡΟΣΟΠΑΝΝΗΣ, ΝΙΚ. ΑΘΑΝΑΣΟΠΟΤΛΟΣ, 
ΓΕΩΡΓ. ΜΩΡΑΙΤΗΣ. 


ΑΠΟΦΑΣΕΙΣ 

— ( 6 ) 

ΠΡΑΞΗ ΔΙΟΙΚΗΤΗ 535/6.9.85. 

(Άρθρο 1 του Ν. 1266/82). 

Χρηματοδότηση οινοποιητικών επιχειρήσεων- για . αγορά 
σταφυλιών και κάλυψη λοιπών παραγωγικών δαπανών. 

3 ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Έχοντας υπόψη : 

α Τις διατάξεις του Ν. 1266/82 που καθορίζουν το όρ¬ 
γανα ασκήσεως της νομισματικής και πιστωτικής πολιτι¬ 
κής κ.λ,π., 

β Το 378770/9715/2.8.85 (ΑΠ 2366) έγγραφο του 
ίπουργείού Γεωργίας, αποφάσισε τα εξής : 

Επιτρέπεται στις εμπορικές τράπεζες και στην Αγροτική 
Τράπεζα της Ελλάδος, μέσα στο ετήσιο όριο πιστωτικής της 
:πέκτασης προς τον ιδιωτικό τομέα, να χρηματοδοτούν ιδιω¬ 
τικές και συνεταιριστικές οινοποιητικές επιχειρήσεις για 
χγορά σταφυλιών και λοιπές παραγωγικές δαπάνες, με τους 
;ξής όρους και προϋποθέσεις : 

1. Αγορά σταφυλιών : 

α) Το ύψος της χρηματοδότησης μπορεί να φτάνει μέχρι 
το 100 % της αξίας των αγοραζόμενοι-; σταφυλιών, αλλά δεν 
μπορεί να υπερβαίνει τα ανώτατα όρια κατά κατηγορία 
προϊόντος που καθορίζει το Υπουργείο Γεουργίας. 

β) Χρηματοδότηση δικαιούνται και οι οινοποιοί που δια¬ 
θέτουν ιδιόκτητα αμπέλια, εφόσον οινοποιούν οι ίδιοι την 
παραγωγή τους. 

Στην περίπτωση αυτή το ύψος και οι προϋποθέσεις χρη¬ 
ματοδότησης καθορίζονται από το Υπουργείο Γεωργίας. 

γ) Η χρηματοδότηση γίνεται με βάση συμβόλαια ή συμ¬ 
φωνητικά αγοράς, τα οποία θεωρούνται από τις χρηματοδό- 
τριες τράπεζες. Η θεώρηση επέχει θέση βεβαίωσης της τρά¬ 
πεζας ότι έχει εγκρίνει τη χρηματοδότηση της επιχείρησης 
με το αναγκαίο ποσό. 

δ) II χορήγηση του δανείου από τις τράπεζες για την 
καταβολή της αξίας του αγοραζόμενου προϊόντος, προκατα¬ 
βολή ή εξόφληση, γίνεται με έκδοση δίγραμμης επιταγής σε 
διαταγή του πωλητή. 

ε) Η χρηματοδότηση των ιδιωτικών οινοποιητικών επι¬ 
χειρήσεων βαρύνεται με το τρέχον επιτόκιο για κεφάλαιο 
κίνησης προς ιδιωτικές γεωργικές βιομηχανίες, των δε συ¬ 
νεταιριστικών με τα επιτόκια που ισχύουν για χορηγήσεις 
της ΑΤΕ με ενέχυρο προϊόντων προς γεωργικές συνεται¬ 
ριστικές οργανώσεις και ενώσεις τους. , 

στ) II ανώτατη'διάρκεια των πιστώσεων καθορίζεται σε 
18 μήνες. Οι χρηματοδοτούμενες επιχειρήσεις υποχρεούνται 
να καταβάλουν αμέσως σε εξόφληση των δανείων τους οποιο- 
δήποτε ποσό εισπράττουν από διάθεση του προϊόντος τους 
ή από τυχόν επιδοτήσεις. 

ζ) Οι διαδικασίες που υποχρεούνται να ακολουθούν οι 
τράπεζες καθορίζονται με αποφάσεις του Υπουργείου Γεωρ¬ 
γίας. 

2. Λοιπές δαπάνες : 

Η χρηματοδότηση για τις λοιπές παραγωγικές δαπάνες 
θα γίνεται με βάση το πρόγραμμα παραγωγής της επιχεί-, 

ρησης- . ν 

3. Οι χρηματοδοτούμενες.επιχειρήσεις με βάση τις παρ; 1 
και 2 της παρούσας Πράξης, θα αναλαμβάνουν υποχρέωση 
για ολοσχερή εξόφληση του πωλητή το αργότερο σε ένα μή¬ 
να από την παραλαβή του προϊόντος, καθώς και για την τή¬ 
ρηση των όρων, προϋποθέσεων καί διαδικασιών που προ- 
βλέπονται στην παρούσα Πράξη. Για την εκπλήρο;ση της 
υποχρέωσης αυτής θα συνομολογούν ποινική ρήτρα υπέρ του 
ελληνικού δημοσίου (αποφ. ΝΕ 157/9/30.3.77, όπως ισχύει) 
με μέριμνα των χρηματοδοτουσών τραπεζών. 

4. Οι οινοποιητικές βιοτεχνίες δεν επιτρέπεται να χρη¬ 
ματοδοτούνται με βάση τις διατάξεις της απόφασης ΝΕ 
197/11/3.4.78, για το τμήμα των αναγκών τους που αφορά 
αγορά σταφυλιών. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1985 
Ο Διοικητής 

ΔΗΜ. ΧΑΛΙΚΙΑΣ 


( 7 ) 

ΠΡΑΞΗ ΔΙΟΙΚΗΤΗ Αριθμ. 537/6.9.85 
(Άρθρο 1 του Ν. 1266/82) 

Π ιστωτικά μέτρα για την απορρόφηση εγχώριου βαμβακιού. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Έχοντας υπόψη : 

α) Τις διατάξεις του άρθρου 1 του Ν. 1266/82, που καθο¬ 
ρίζει τα όργανα άσκησης της νομισματικής και πιστωτικής 
πολιτικής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟΝ) 


β) Το 35038/19.7.1985 (ΑΠ 2668) έγγραφο του Υπουρ¬ 
γείου Γεωργίας, αποφάσισε : 

Να καθορίσει τους όρους που διεπουν τη χρημοτοδότηση 
των φορέοιν συγκέντρωσης, εμπορίας και επεξεργασίας βαμ¬ 
βακιού ως εξής : 

Α. Φορείς Χρηματοδότησης : 

1. Οι εμπορικές τράπεζες επιτρέπεται να χρηματοδοτούν 
τα εκκοκκιστήρια, τα νηματουργεία, τους εμπόρους, και την 
ΚΥΔΕΠ για την αγορά σύσπορου ή εκκοκκισμένου εγχώριου 
βαμβακιού. 

■ 2. Η ΑΤΕ επιτρέπεται να χρηματοδοτεί, μέσα στο όριο 
της πιστωτικής της επέκτασης προς τον ιδιωτικό τομέα, την 
ΧΥΛΕ Π και τις γεωργικές συνεταιριστικές οργανώσεις για- 
αγορά σύσπορου ή εκκοκκισμένου βαμβακιού. 

Β. Όροι χρηματοδότησης : 

1. Για το σύσπορο βαμβάκι η τιμή αγοράς που αναγρά¬ 
φεται στο τιμολόγιο δεν μπορεί να είναι χαμηλότερη από την 
αντίστοιχη ελάχιστη τιμή της Ε.Ο.Κ. ενο') για το εκκοκκι- 
σμένο βαμβάκι η' τιμή αγοράς δεν μπορεί να είναι χαμηλότε¬ 
ρη από την τιμή του Δελτίου του Οργανισμού Βάμοάκος. 

Το ύψος- της χρηματοδότησης μπορεί να φθάνει μέχρι το 
100 % της εμπορικής αξίας που αναγράφεται στο τιμολόγιο. 
Ειδικά για το σύσπορο βαμβάκι μπορεί επιπλέον να καλύπτει 
μέχρι και το 80 % της Κοινοτικής επιδότησης που εισπράτ¬ 
τουν τα εκκοκκιστήρια από την ΥΔΑΓΕΠ. 

2. Τα επιτόκια καθορίζονται με βάση τα εκάστοτε ισχύο- 
ντα επιτόκια δανείων για κεφάλαια κίνησης των χρηματο¬ 
δοτούμενων φορέων. Ειδικά στη χρηματοδότηση της ΚΥ 
ΔΕΠ εφαρμόζεται το επιτόκιο χρηματοδότησης του εσω¬ 
τερικού εμπορίου. 

Στη χρηματοδότηση των συνεταιριστικών οργανώσεων 
εφαρμόζεται μέχρι την 1η Απριλίου του επόμενου της εσο¬ 
δείας έτους, το επιτόκιο που γενικά ισχύει για τη χρηματο¬ 
δότηση τους για κεφάλαια κίνησης, ενώ για το υπόλοιπο 
χρονικό διάστημα μέχρι τη λήξη των δανείων ισχύει το επι¬ 
τόκιο χρηματοδότησης του εσωτερικού εμπορίου. 

3. Η διάρκεια της χρηματοδότησης των εμπόρων και εκ- 
κοκκιστών για την αγορά σύσπορου βαμβακιού επιτρέπεται 
να φθάνει μέχρι τέσσερις (4) μήνες. 

Για τη διάρκεια της χρηματοδότησης των εμπόρων για 
αγορά εκκοκκισμένου βαμβακιού εφαρμόζονται οι διατά¬ 
ξεις που ισχύουν για το εσωτερικό εμπόριο. Η χρηματοδό¬ 
τηση των νηματουργιών, της ΚΥΔΕΠ και των συνεταιρι¬ 
στικών οργανώσεων εξοφλείται το βραδύτερο στις 31 Αυ- 
γούστου του επομένου της εσοδείας έτους. 


4. Το τμήμα της χρηματοδότησης που αφορά την κοι¬ 
νοτική ενίσχυση χορηγείται ως προκαταβολή και υπολογί¬ 
ζεται με βάση τα δκαιολογητικά που καταθέτουν τα εκκοκ¬ 
κιστήρια στον Οργανισμό Βάμβακος για τον έλεγχο και την 
είσπραξη —ης κοινοτικής ενίσχυσης. Τα εκκοκκιστήρια 
υποχρεούνται να εκχωρούν στη χρηματοδότρια τράπεζα το 
ποσό της κοινοτικής ενίσχυσης που εισπράττουν από την 
ΥΔΑΓΕΠ, το δε ποσό της χρηματοδότησης καταβάλλεται 
απ' ευθείας στους παραγωγούς με έκδοση δίγραμμων επιτα¬ 
γών. Η διάρκεια της χρηματοδότησης που καλύπτει την 
κοινοτική ενίσχυση δεν επιτρέπεται να υπερβαίνει τους δύο 
(2) μήνες. 

5. Επιτρέπεται η προεξόφληση γραμματίων, έκδοσης 
κλωστηρίων βαμβακιού ή συναλλαγματικών αποδοχής 'τους, 
που καλύπτουν πωλήσεις βαμβακιού με πίστωση από εκ¬ 
κοκκιστήρια ή εμπόρους, σύμφωνα με τις γενικές διατάξεις 
που ισχύουν για τη χρηματοδότηση του εσωτερικού εμπο¬ 
ρίου. 

6. Επιτρέπεται η πώληση βαμβακιού από την ΚΥΔΕΠ 
με πίστωση για ποσό και ποσότητα βαμβακιού αντίστοιχη 
με τη χρηματοδότηση της από τις εμπορικές τράπεζες για 
το σκοπό αυτό. Για τη διάρκεια της πίστωσης ισχύουν οι 
αντίστοιχες διατάξεις για πιστώσεις του εσωτερικού εμπο¬ 
ρίου. 

Γ. Δάνεια σε παραγωγούς με ενεχυρίαση βαμβακιού 

Εγκρίνεται η χορήγηση από την ΑΤΕ σε βαμβακοπα¬ 
ραγωγούς ή ομάδες βαμβακοπαραγωγών δανείων με ενέ¬ 
χυρο σύσπορο ή εκκοκκισμένο βαμβάκι παραγωγής τους με 
τους ακόλουθους όρους : . 

1. Το ύψος των δανείων μπορεί να φθάνει μέχρι 80% 
της αξίας του ενεχυριαζόμενου βαμβακιού, που υπολογίζε¬ 
ται με βάση τις κοινοτικές ελάχιστες τιμές για το σύσπορο 
και τις αντίστοιχες τιμές των Δελτίων του Οργανισμού Βάμ¬ 
βακος για το εκκοκκισμένο βαμβάκι. 

2. Η διάρκεια των δανείων μπορεί να φθένει μέχρι τέσ¬ 
σερις (4) μήνες. 

Τα δάνεια βαρύνονται με το επιτόκιο που ισχύει για χο¬ 
ρηγήσεις της ΑΤΕ προς μεμονωμένους αγρότες με ενέχυρο 
προϊόντων. 

Η παρούσα πράξη να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1985 

Ο Διοικητής 
Δ. ΧΑΑΙΚΙΑΣ 


ΑΠΟ ΤΟ ΕΘΝΙΚΟ ΤΥΚΟΪΫΑμΓΙ 



